Anexa nr.2

 la Hotărîrea Guvernului nr. \_\_\_\_\_\_\_

 din \_\_\_\_\_\_\_\_\_\_\_\_\_\_\_\_\_\_\_ 2017

**MODIFICĂRILE ŞI COMPLETĂRILE**

**ce se operează în unele hotărîri ale Guvernului**

1. La punctul 26 din Regulamentul cu privire la sistemele speciale de telecomunicaţii ale Republicii Moldova, aprobat prin **Hotărîrea Guvernului nr.735 din 11 iunie 2002** (Monitorul Oficial al Republicii Moldova, 2002, nr.79-81, art.833), cu modificările şi completările ulterioare, textul „Întreprinderii de Stat „Centrul de telecomunicaţii speciale” se substituie cu textul „Serviciului Tehnologii Informaționale și Securitate Cibernetică”.
2. Anexa nr.8 la **Hotărîrea Guvernului nr.743 din 11 iunie 2002** „Cu privire la salarizarea angajaților din unitățile cu autonomie financiară” (Monitorul Oficial al Republicii Moldova, 2002, nr.79-81, art.841), cu modificările și completările ulterioare, se modifică și completează după cum urmează:
3. la poziția „Instituţia publică „Serviciul Naţional de Management al Frecvenţilor Radio şi Securităţii Cibernetice” cuvintele „şi Securităţii Cibernetice” se exclud;
4. se completează cu poziția 12 cu următorul cuprins:

„12. Cancelaria de Stat

Instituția publică „Agenția de Guvernare Electronică”

Instituția publică „Serviciul Tehnologii Informaționale și Securitate Cibernetică”.

1. La punctul 41 din Regulamentul cu privire la modul de creare şi organizare a activității centrelor de certificare a cheilor publice, aprobat prin **Hotărîrea Guvernului nr.945 din 5 septembrie 2005** „Cu privire la centrele de certificare a cheilor publice” (Monitorul Oficial al Republicii Moldova, 2005, nr.79-81, art.841), cu modificările și completările ulterioare, textul „Întreprinderea de Stat „Centrul de telecomunicații speciale” se substituie cu textul „Serviciul Tehnologii Informaționale și Securitate Cibernetică”.
2. Anexa nr.3 la **Hotărîrea Guvernului nr.657 din 6 noiembrie 2009** „Pentru aprobarea Regulamentului privind organizarea şi funcţionarea, structurii şi efectivului-limită ale Cancelariei de Stat” (Monitorul Oficial al Republicii Moldova, 2009, nr.162, art.724), cu modificările și completările ulterioare, se modifică și se completează după cum urmează:
3. poziția 11 va avea următorul cuprins:

„11. Instituția publică „Agenția de Guvernare Electronică”;

1. se completează cu poziția 15 cu următorul cuprins:

„15. Instituția publică „Serviciul Tehnologii Informaționale și Securitate Cibernetică”;

1. poziția 7 se abrogă.
2. În anexa nr.4 la **Hotărîrea Guvernului nr.793 din 2 decembrie 2009** „Cu privire la aprobarea Regulamentului privind organizarea şi funcționarea Ministerului Agriculturii și Industriei Alimentare, structurii şi efectivului-limită ale aparatului central al acestuia” (Monitorul Oficial al Republicii Moldova, 2009, nr.174-176, art.845), cu modificările și completările ulterioare, poziția „Întreprinderea de Stat „Centrul Informaţional Agricol”, Chişinău” se abrogă.
3. **Hotărîrea Guvernului nr.760 din 18 august 2010** „Cu privire la Instituţia publică Centrul de Guvernare Electronică (E-Government)” (Monitorul Oficial al Republicii Moldova, 2010, nr.150-152, art.832), cu modificările și completările ulterioare, se modifică şi se completează după cum urmează:
4. în titlu, în tot textul hotărîrii și al anexelor, textul „Instituția publică Centrul de Guvernare Electronică (E-Government)”, la orice formă gramaticală, textul „Centrul de Guvernare Electronică (E-Government)”, la orice formă gramaticală, se substituie cu textul „Instituția publică „Agenția de Guvernare Electronică””, la forma gramaticală corespunzătoare.
5. anexa nr.1 va avea următorul cuprins:

„Anexa nr.1

la Hotărîrea Guvernului nr.760

din 18 august 2010

**STATUTUL**

**Instituției publice „Agenția de Guvernare Electronică”**

**I. PREVEDERI GENERALE**

* 1. Prezentul Statut reglementează misiunea, domeniile de competență, funcțiile și organizarea activității Instituției publice „Agenția de Guvernare Electronică” (în continuare – *Agenția*), precum şi organizarea activității acesteia.
	2. Agenția este o instituție publică a cărei activitate are scopul de îmbunătățire a calității actului de guvernare și a calității serviciilor publice prin aplicarea intensă a tehnologiilor informaționale şi de comunicații.
	3. Agenția este persoană juridică, care dispune de ştampilă cu Stema de Stat a Republicii Moldova şi denumire în limba de stat, activează în baza principiilor de autogestiune, deține conturi bancare în contul unic trezorerial al Ministerului Finanțelor.
	4. Denumirea în limba engleză a Agenției – „Moldovan eGovernance Agency” și denumirea abreviată „MEGA”.
	5. Agenția îşi desfăşoară activitatea în conformitate cu prevederile Constituției Republicii Moldova, legile şi hotărîrile Parlamentului, decretele Preşedintelui, ordonanțele, hotărîrile şi dispozițiile Guvernului, alte acte normative, cu tratatele internaționale la care Republica Moldova este parte, prevederile prezentului Statut, precum și acordurile, directivele şi standardele donatorilor, în funcție de finanțatorul proiectelor.

**II. PINCIPIILE DE ACTIVITATE ALE AGENȚIEI**

* 1. Agenția se constituie şi îşi desfăşoară activitatea în baza principiilor legalităţii, transparenţei, integrității profesionale și autoadministrării.
	2. În activitatea sa, Agenția va evita apariţia conflictelor de interese.
	3. Activitatea Agenția are un caracter transparent, informaţia cu privire la actele de constituire şi cele privind proiectele este accesibilă tuturor.

**III. MISIUNEA, DOMENIILE DE COMPETENȚĂ, FUNCȚIILE**

**ȘI DREPTURILE AGENȚIEI**

* 1. Agenția are misiunea de implementare a politicilor de modernizare a serviciilor guvernamentale și de e-Transformare a guvernării în cadrul administrației publice centrale de specialitate prin oferirea soluțiilor eficiente pentru creșterea calității serviciilor guvernamentale și a actului de guvernare.
	2. Domeniile de competență ale Agenției sînt următoarele:
		1. modernizarea serviciilor guvernamentale;
		2. e-Transformarea guvernării;
		3. audit de securitate cibernetică;
		4. alte domenii atribuite în competența Agenției prin actele normative.
	3. Funcţiile de bază ale Agenției sînt:
1. planificarea strategică a utilizării tehnologiilor informaţionale și de comunicații în sectorului public;
2. crearea și dezvoltarea continuă a arhitecturii guvernării electronice;
3. promovarea inovațiilor și produselor de guvernare electronică în sectorul public și societate;
4. crearea și dezvoltarea cadrului metodologic pentru:
5. reingineria și digitizarea serviciilor publice;
6. dezvoltarea, administrarea, menținerea și scoaterea din exploatare a sistemelor informaționale de stat;
7. facilitarea dezvoltării serviciilor sectoriale și sistemelor informaționale de stat prin oferirea asistenței autorităților administrației publice prin:
8. acordarea suportului la conceptualizarea sistemelor informaționale;
9. managementul proiectelor de dezvoltare a sistemelor informaționale (centralizate și sectoriale);
10. dezvoltarea documentării tehnice, inclusiv termeni de referință pentru sistemele informaționale și alte activități aferente dezvoltării și funcționării sistemelor informaționale;
11. evaluarea și validarea soluțiilor tehnice prin prisma corespunderii acestora documentației tehnice și politicilor de guvernare electronică;
12. acceptarea produselor în contextul dezvoltării sistemelor informaționale de stat;
13. organizarea instruirilor aferente dezvoltării și implementării serviciilor publice electronice și sistemelor informaționale, parte a instruirii continue în domeniul guvernării electronice;
14. monitorizarea în comun cu beneficiarii a proiectelor de implementare a serviciilor publice electronice sectoriale, sistemelor informaționale de stat și infrastructurilor guvernamentale centralizate, cu emiterea recomandărilor de eficientizare;
15. elaborarea, implementarea și dezvoltarea continuă a platformelor tehnologice guvernamentale comune;
16. prestarea serviciilor în vederea exercitării funcțiilor prevăzute de prezentul Statut şi/sau alte acte normative;
17. colaborarea cu entități similare din alte țări şi organizaţii internaţionale;
18. efectuarea auditului de securitate cibernetică a infrastructurilor de tehnologii informaționale și a Sistemului de telecomunicaţii al autorităţilor administraţiei publice, precum și a altor infrastructuri cibernetice de interes naţional, în vederea identificării disfuncţiilor şi vulnerabilităţilor şi a furnizării unor soluţii de remediere a acestora;
19. efectuarea și evaluarea conformității auditului de securitate cibernetică efectuate în autoritățile publice, în conformitate cu cerințele minime obligatorii de securitate cibernetică aprobate de Guvern;
20. monitorizarea implementării rezultatelor auditului de securitate cibernetică efectuate în autoritățile publice;
21. efectuarea studiilor și cercetărilor în domeniul securității cibernetice;
22. participarea la elaborarea propunerilor de modificare a legislației în domeniul securității cibernetice;
23. organizarea cursurilor de instruire privind implementarea cerințelor de securitate cibernetică și sporirea competențelor în securitate cibernetică pentru coordonatorii de securitate cibernetică din autoritățile publice;
24. participarea la conferințe, seminare, ateliere de lucru, ședințe si alte întruniri naționale și la cooperarea pe plan internațional în domeniul securității cibernetice.
	1. În vederea realizării funcțiilor sale, Agenția are dreptul:
		1. să înainteze propuneri de modificare și completare a cadrului normativ în domeniu;
		2. să solicite, conform legislației, şi să primească documente şi informații de la organele centrale de specialitate ale administrației publice, de la autoritățile publice locale, de la întreprinderi, organizații şi instituții;
		3. să colaboreze cu autoritățile publice, organele abilitate cu funcții de control, organizațiile necomerciale, organizațiile internaționale;
		4. să acceseze resursele şi sistemele informaționale de stat deținute de alte autorități publice sau structuri organizaționale din sfera lor de competență;
		5. să posede, să utilizeze şi să administreze patrimoniul, în conformitate cu scopurile sale de activitate şi prevederile actelor normative;
		6. să administreze fonduri de asistență financiară și tehnică externă;
		7. să încheie acorduri sau, după caz, contracte cu persoane juridice de drept public sau de drept privat, cu donatori internaționali, cu furnizori şi beneficiari de bunuri şi servicii, precum și contracte cu persoane fizice;
		8. să dispună de alte drepturi ce decurg din prevederile prezentului Statut şi actele normative.

**IV. ORGANIZAREA ACTIVITĂŢII AGENȚIEI**

* 1. Organele de conducere ale Agenției sînt:
		1. Consiliul;
		2. directorul - organ executiv.
	2. Consiliul este organul colegial superior al Agenției care conduce și supraveghează funcționarea acesteia și adoptă decizii.
	3. Consiliul exercită următoarele atribuții:
		1. adoptă decizii și supraveghează activitatea Agenției;
		2. aprobă planurile și rapoartele de activitate ale Agenției;
		3. aprobă structura și efectivul-limită ale Agenției;
		4. examinează situațiile financiare ale Agenției;
		5. aprobă contractarea creditelor pentru asigurarea activității Agenției;
		6. ia decizii privind asigurarea transparenței procedurilor de achiziție a bunurilor, lucrărilor și serviciilor destinate atît acoperirii necesităților, cît și asigurării bazei tehnico-materiale a Agenției;
		7. examinează și aprobă raportul cu privire la activitatea economico-financiară a Agenției, examinează raportul auditorului, rapoartele de audit intern şi le prezintă spre informare fondatorului;
		8. stabilește condițiile de salarizare a personalului Agenției, inclusiv a directorului, în conformitate cu Hotărîrea Guvernului nr.743 din 11 iunie 2002 „Cu privire la salarizarea angajaților din unitățile cu autonomie financiară”;
		9. examinează și aprobă bugetul anual al Agenției;
		10. decide asupra altor subiecte de importanță pentru Agenție, înaintate de director.
	4. Componenţa nominală ași numărul membrilor Consiliului se stabilesc prin ordinul secretarului general al Guvernului. Numărul membrilor nu poate fi mai mic de 5 şi mai mare de 7 persoane. Angajații Agenției nu pot fi membri ai Consiliului.
	5. Membrii Consiliului participă la şedinţele acestuia personal.
	6. Activitatea în calitate de membru al Consiliului Agenției nu se remunerează.
	7. Membrii Consiliului:
		1. au dreptul de acces la informaţia Agenției, cu respectarea principiului confidenţialităţii stabilit de prezentul Statut;
		2. au obligaţia să respecte Statutul Agenției, să contribuie la realizarea funcţiilor acesteia;
		3. au obligaţia să participe activ la stabilirea direcţiilor strategice ale Agenției, la evaluarea rapoartelor şi la revizuirea performanţelor Agenției;
		4. au obligația să declare și să evite conflictele de interese.
	8. Consiliul se convoacă după necesitate, dar nu mai rar decît o dată în semestru, la inițiativa fondatorului, preşedintelui Consiliului sau a directorului.
	9. Şedinţa Consiliului este deliberativă în prezenţa majorităţii membrilor săi. Informaţia în scris despre ţinerea şedinţei Consiliului, în care se indică timpul şi locul desfăşurării ei, agenda de lucru, inclusiv materialele aferente, se expediază, prin scrisoare, remisă în original sau prin e-mail, de secretarul Consiliului tuturor membrilor Consiliului, cu cel puţin 3 zile calendaristice pînă la ziua şedinţei. Şedinţele se ţin în ziua, la ora şi în locul stabilit în invitaţia la şedinţă, emisă de director sau fondator, în dependență cine a convocat şedinţa.
	10. În lipsă de cvorum, în cel mult 5 zile calendaristice, se convoacă şedinţa repetată a Consiliului. Membrii Consiliului vor fi informaţi despre şedinţa repetată cu cel puţin 2 zile calendaristice pînă la data şedinţei.
	11. Deciziile Consiliului se adoptă cu majoritatea simplă de voturi ale membrilor Consiliului, cu excepţia deciziei privind înaintarea propunerilor de modificare şi completare a Statutului, introducerea modificărilor în structura acesteia, inclusiv în statele de personal, precum şi privind eliberarea din funcţie a directorului. Decizia în cauză se adoptă cu voturile a 3/5 din membri.
	12. Şedinţele Consiliului se consemnează într-un proces-verbal, care reflectă în mod obligatoriu chestiunile examinate în cadrul şedinţei şi informaţia privind înştiinţarea membrilor Consiliului, lista participanţilor şi a celor absenţi, luările de cuvînt, rezultatul votării fiecărei chestiuni din ordinea de zi.
	13. Deciziile Consiliului, în termen de 14 zile calendaristice de la adoptare, vor fi publicate pe pagina web a Agenției, cu excepţia celor confidențiale, stabilite de Consiliu.
	14. Lucrările de secretariat ale Consiliului sînt executate de secretarul Consiliului. Secretarul Consiliului este numit din cadrul personalului subdiviziunii juridice a Agenției.
	15. Secretarul Consiliului este responsabil pentru păstrarea documentelor Consiliului Agenției, informarea membrilor Consiliului despre şedinţele acestuia, participarea la şedinţe şi perfectarea proceselor-verbale ale acestora.
	16. Activitatea executivă a Agenției este condusă de către director, care este numit în și eliberat din funcţie de către Consiliu, la propunerea secretarului general al Guvernului.
	17. Directorul:
		1. conduce activitatea Agenției;
		2. este responsabil pentru îndeplinirea corespunzătoare a funcțiilor atribuite Agenției;
		3. înaintează propuneri de politici publice și de modificare a cadrului normativ necesar realizării misiunii Agenției;
		4. reprezintă Agenția în relaţiile cu autoritățile publice, organizațiile și instituțiile naționale și internaționale, instituțiile donatoare care asigură suport Agenției, instanțele judecătoreşti, instituțiile financiare, cu persoanele fizice și cu alte persoane juridice;
		5. coordonează elaborarea şi prezintă Consiliului spre aprobare proiectul de buget al Agenției;
		6. elaborează şi prezintă Consiliului spre aprobare structura şi efectivul-limită de personal ale Serviciului;
		7. asigură executarea deciziilor Consiliului;
		8. poartă răspundere personală pentru utilizarea rațională a mijloacelor financiare ale Agenției și autenticitatea indicilor economici generali;
		9. aprobă statul de personal al Agenției, regulamentele subdiviziunilor din cadrul acesteia, precum și fișele postului ale personalului Agenției;
		10. numește în funcții, modifică, suspendă și încetează raporturile de muncă cu personalul Agenției, în condițiile legislației muncii;
		11. încheie contracte cu persoane fizice şi juridice de drept privat şi public, contracte cu consultanţii locali şi străini, executorii de lucrări, furnizorii de bunuri şi prestatorii de servicii, pentru asigurarea realizării sarcinilor Agenției;
		12. asigură integritatea, menţinerea şi administrarea eficientă a patrimoniului Agenției, în conformitate cu prevederile legislaţiei în vigoare;
		13. exercită alte sarcini delegate de fondator și Consiliul, legate de activitatea Agenției.
	18. Directorul este Coordonator Principal pentru e-Transformare (Government Chief Information Officer – *„Government CIO”*) şi are statut similar cu cel de consilier al Prim-ministrului, exercitînd următoarele atribuţii specifice:
		1. consiliază Prim-ministrul pe probleme din domeniul guvernării electronice;
		2. asigură asistenţa informaţională a activităţii Prim-ministrului în domeniul guvernării electronice şi îl informează, la solicitare, despre rezultatele implementării agendei de e-Transformare a Guvernării;
		3. asigură elaborarea proiectelor de acte normative necesare implementării agendei de e-Transformare a Guvernării, ţinînd cont de priorităţile strategice prevăzute în Programul de activitate şi Planul de acţiuni ale Guvernului, precum şi de cele mai bune practici europene şi internaţionale în domeniu; prezintă recomandări pentru finanţarea procesului de e-Transformare a Guvernării;
		4. participă, cu suportul personalului și consultanţilor Agenției, la expertizarea proiectelor de acte normative în domeniul guvernării electronice şi tehnologiilor informaţionale aferente acesteia, elaborate de ministere şi alte autorităţi administrative centrale;
		5. îndeplineşte alte sarcini în domeniul guvernării electronice, la indicaţia directă a Prim-ministrului.
	19. Directorul este în drept să solicite de la ministere şi alte autorităţi administrative centrale documente şi informaţii necesare pentru exercitarea atribuţiilor respective, precum şi să monitorizeze realizarea dispoziţiilor Guvernului şi deciziilor Prim-ministrului.
	20. În absenţa directorului, atribuţiile acestuia vor fi exercitate de către directorul adjunct, conform ordinului emis de director.
	21. Directorul adjunct este numit în și eliberat din funcție de Consiliu, la propunerea directorului.

**V. FINANȚAREA ȘI PATRIMONIUL AGENȚIEI**

* 1. Finanțarea activității Agenției se va efectua din:
		1. veniturile obținute din prestarea serviciilor;
		2. subsidiile/subvențiile primite de la bugetul de stat pentru finanţarea activităţii Agenției şi implementarea proiectelor finanțate din surse externe, primite prin intermediul Cancelariei de Stat;
		3. donaţiile donatorilor străini şi autohtoni;
		4. alte surse legale.
	2. Mijloacele financiare, cu excepţia celor alocate de fondator, neutilizate pe parcursul anului curent, se raportează spre utilizare în anul următor, conform bugetului Agenției, aprobat pentru anul respectiv.
	3. Înstrăinarea și casarea mijloacelor fixe ale Agenției se vor efectua cu acordul scris al fondatorului, conform prevederilor normative în vigoare.

**VI. EVIDENȚĂ ȘI DĂRILE DE SEAMĂ**

* 1. Agenția ține evidența contabilă şi prezintă rapoarte statistice, în conformitate cu prevederile normative în vigoare.
	2. Agenția ține evidența cheltuielilor aferente implementării proiectelor finanțate din surse externe, întocmește rapoarte trimestriale și anuale sau, la solicitare, privind procesul implementării proiectelor finanțate din surse externe şi utilizarea fondurilor destinate proiectelor, şi prezintă rapoartele de rigoare, în conformitate cu prevederile actelor normative.
	3. Activitatea Agenției este supusă periodic auditului extern de către autoritatea de audit națională în conformitate cu legislația națională, și/sau de către un auditor extern independent în conformitate cu acordurile de finanțare a proiectelor implementate sau alte documente ale donatorilor.

**VII. REORGANIZAREA ȘI DIZOLVAREA AGENȚIEI**

* 1. Reorganizarea şi dizolvarea Agenției se efectuează prin hotărîre de Guvern, la propunerea Consiliului şi după coordonare cu donatorii care finanţează proiectele în derulare.”.
1. anexa nr. 3 va avea următorul cuprins:

„Anexa nr.3

la Hotărîrea Guvernului nr.760

din 18 august 2010

**Nomenclatorul și tarifele la serviciile prestate
de către Instituția publică „Agenția de Guvernare Electronică”**

|  |  |  |
| --- | --- | --- |
| Nr. d/o | Denumirea serviciului | Costul curent al serviciului (în lei ori *ad valorem*) |
| 1. | Serviciul MPay\* cu următoarele componente: |  |
| 1.1 | Achitarea serviciului cu utilizarea serviciilor de plată și a instrumentelor de plată, cu excepția cardurilor de plată\*\* | 1. În cazul plăților în favoarea bugetului public național, 1 % pentru fiecare factură achitată, nu mai puțin de 1 leu și nu mai mult de 2,5 lei moldovenești – în cazul plăților în numerar și celor realizate prin internet banking.

2) În cazul plăților în favoarea altor beneficiari decât bugetul public național, comisioane stabilite pe bază de acord (contract). |
| 1.2 | Achitarea serviciului cu utilizarea cardurilor de plată emise în Republica Moldova \*\* | 1. În cazul plăților în favoarea bugetului public național, 1,5% din suma tranzacției.
2. În cazul plăților în favoarea altor beneficiari decît bugetul public național, comisioane stabilite pe bază de acord (contract).
 |
| 1.3 | Achitarea serviciului cu utilizarea cardurilor de plată emise în afara Republicii Moldova\*\* | 1. În cazul plăților în favoarea bugetului public național, 2,2% din suma tranzacției.
2. În cazul plăților în favoarea altor beneficiari decît bugetul public național, comisioane stabilite pe bază de acord (contract).
 |
| 3. | Serviciul electronic guvernamentalintegrat de semnătură electronică (MSign) | Pe bază de acord (contract) |
| 4. | Serviciul electronic guvernamental de autentificare şi control al accesului (MPass) | Pe bază de acord (contract) |
| 5. | Platforma de interoperabilitate (MConnect) | Pe bază de acord (contract) |

**Notă:**

**\***În cazul plăților efectuate de o persoană fizică, destinate bugetului public național, cheltuielile menționate sînt achitate din contul bugetului de stat.

\*\* Comisioanele se vor aplica pînă la stabilirea unor noi comisioane în baza legii.”.

1. **Hotărîrea Guvernului nr.546 din 20 iulie 2011** „Privind aprobarea Regulamentului cu privire la acordarea serviciilor Sistemului de telecomunicaţii al autorităţilor administraţiei publice şi operarea modificărilor în unele hotărîri ale Guvernului” (Monitorul Oficial al Republicii Moldova, 2011, nr.118-121, nr.614), cu modificările și completările ulterioare, în tot textul hotărîrii și a anexelor, textul „Întreprinderea de Stat „Centrul de telecomunicații speciale”” și textul „Î.S. „Centrul de telecomunicaţii speciale” se substituie cu textul „Serviciul Tehnologii Informaționale și Securitate Cibernetică””.
2. **Hotărîrea Guvernului nr.709 din 20 septembrie 2011** „Cu privire la unele măsuri în domeniul e-Transformare a guvernării” (Monitorul Oficial al Republicii Moldova, 2011, nr.156-159, art.779):
3. la punctul 1, textul „Centrul de Guvernare Electronică *(E-Government)* şi Întreprinderea de Stat (Î.S.) „Centrul de telecomunicaţii speciale”” se substituie cu textul „Agenția de Guvernare Electronică din Moldova și Serviciul Tehnologii Informaționale și Securitate Cibernetică”;
4. la punctul 3, textul „Ministerul Tehnologiei Informaţiei şi Comunicaţiilor” se substituie cu textul „Ministerul Economiei și Infrastructurii”.
5. **Hotărîrea Guvernului nr.710 din 20 septembrie 2011** „Cu privire la aprobarea Programului strategic de modernizare tehnologică a guvernării (e-Transformare)” (Monitorul Oficial al Republicii Moldova, 2011, nr.156-159, art.780) se modifică după cum urmează:
6. la punctul 2, textul „Centrul de Guvernare Electronică (E-Government)” se substituie cu textul „Agenția de Guvernare Electronică din Moldova” și textul „Ministerul Tehnologiei Informației și Comunicațiilor” se substituie cu textul „Ministerul Economiei și Infrastructurii”;
7. în Program, la punctele 142 și 145, textul „Centrul de Guvernare Electronică” se substituie cu textul „Agenția de Guvernare Electronică din Moldova”.
8. La punctul 11 din Concepția Sistemului automatizat de supraveghere a circulației rutiere „Controlul traficului”, aprobată prin **Hotărîrea Guvernului nr.40 din 17 ianuarie 2012** (Monitorul Oficial al Republicii Moldova, 2012, nr.21-24, art.61), cu modificările și completările ulterioare, textul „Întreprinderea de Stat „Centrul de telecomunicații speciale”” se substituie cu textul „Serviciul Tehnologii Informaționale și Securitate Cibernetică”.
9. **Hotărîrea Guvernului nr.188 din 3 aprilie 2012** „Privind paginile oficiale ale autorităţilor administraţiei publice în reţeaua Internet” (Monitorul Oficial al Republicii Moldova, 2012, nr.70-71, art.227), cu modificările și completările ulterioare, se modifică după cum urmează:
10. la punctul 2, textul „Centrul de Guvernare Electronică” se substituie cu textul „Agenția de Guvernare Electronică”;
11. la punctele 4 și 5, textul „Î.S. „Centrul de Telecomunicații Speciale”” se substituie cu textul „Serviciul Tehnologii Informaționale și Securitate Cibernetică””.
12. În tot textul **Hotărîrii Guvernului nr.330 din 28 mai 2012** „Cu privire la crearea și administrarea portalului guvernamental unic al serviciilor pubice” (Monitorul Oficial al Republicii Moldova, 2012, nr.104-108, art.370), textul „Centrul de Guvernare Electronică (E-Government)” se substituie cu textul „Agenția de Guvernare Electronică” și textul „Întreprinderea de Stat „Centrul de telecomunicații speciale”” se substituie cu textul „Serviciul Tehnologii Informaționale și Securitate Cibernetică”.
13. **Hotărîrea Guvernului nr.656 din 5 septembrie 2012** „Cu privire la aprobarea Programului privind Cadrul de Interoperabilitate” (Monitorul Oficial al Republicii Moldova, 2012, nr.186-189, art.708), cu modificările și completările ulterioare:

în tot textul hotîrîrii și în Program, textul „Centrului de Guvernare Electronică (E-Government)” și textul „Centrul de Guvernare Electronică”, la orice formă gramaticală, se substituie cu textul „Agenția de Guvernare Electronică”, la forma gramaticală corespunzătoare.

1. **Hotărîrea Guvernului nr.657 din 5 septembrie 2012** „Pentru aprobarea Regulamentului privind administrarea conţinutului portalului guvernamental unic al serviciilor publice şi integrarea în portal a serviciilor publice electronice şi completarea unei hotărîri de Guvern” (Monitorul Oficial al Republicii Moldova, 2012, nr.186-189, art.709):

în tot textul hotîrîrii și în Regulament, textul „Centrul de Guvernare Electronică”, la orice formă gramaticală, și textul „Centrului de Guvernare Electronică (CGE)” se substituie cu textul „Agenția de Guvernare Electronică”, la forma gramaticală corespunzătoare.

1. La punctul 3 din **Hotărîrea Guvernului nr.822 din 6 noiembrie 2012** „Cu privire la serviciile sistemului de poștă electronică al autorităților administrației publice” (Monitorul Oficial al Republicii Moldova, 2012, nr.234-236, art.880), textul „Întreprinderea de Stat „Centrul de telecomunicații speciale”” se substituie cu textul „Serviciul Tehnologii Informaționale și Securitate Cibernetică”.
2. În anexa nr.1 la **Hotărîrea Guvernului nr.51 din 16 ianuarie 2013** „Privind organizarea și funcționarea Agenției Naționale pentru Siguranța Alimentelor” (Monitorul Oficial al Republicii Moldova, 2013, nr.15-17, art.89), cu modificările și completările ulterioare, la punctul 7,  compartimentul „în domeniul sistemului informațional”, subpunctele 3) – 5), după cuvîntul „crearea” se completează cu cuvintele „și dezvoltarea”.
3. În punctele 4 și 6 din **Hotărîrea Guvernului nr.262 din 15 aprilie 2013** „Cu privire la pilotarea Sistemului informativ de gestiune a documentelor și înregăstrărilor” (Monitorul Oficial al Republicii Moldova, 2013, nr.83-90, art.317), textul „Centrului de Guvernare Electronică” se substituie cu textul „Agenției de Guvernare Electronică” și textul „Întreprinderii de Stat „Centrul de telecomunicații speciale”” se substituie cu textul „Serviciului Tehnologii Informaționale și Securitate Cibernetică”.
4. [**Hotărîrea Guvernului nr.280 din 24 aprilie 2013**](file://C:\Users\Dumitru\AppData\Local\Microsoft\Windows\AppData\Local\Microsoft\Windows\INetCache\Users\VZabolotnic\AppData\Documents%20and%20Settings\VZabolotnic%202013\Мои%20документы\My%20Documents\AppData\Local\Microsoft\Windows\Temporary%20Internet%20Files\Local%20Settings\Temp\bat\TEXT=HGHG19951009688) „Cu privire la unele acţiuni de implementare a Serviciului Guvernamental de Plăţi Electronice (MPay)” (Monitorul Oficial al Republicii Moldova, 2013, nr.109, art.358), cu modificările și completările ulterioare, se modifică şi se completează după cum urmează:
5. în tot textul hotărîrii, textele „Instituția publică „Centrul de Guvernare Electronică (E-Government)” și „Centrul de Guvernare Electronică (E-Government)”, la orice formă gramaticală, se substituie cu textul „Agenția de Guvernare Electronică””, la forma gramaticală corespunzătoare.
6. punctul 3 se abrogă;
7. la punctul 6, cuvîntul „ianuarie 2016” se substituie cu cuvîntul „decembrie 2018”;
8. punctul 14 va avea următorul cuprins:

„14. Cheltuielile aferente Serviciului MPay includ:

1) comisioane egale pentru toţi prestatorii de servicii de plată în cazul plăților efectuate de o persoană fizică în favoarea bugetului public național, după cum urmează:

a) 1 % pentru fiecare factură achitată, nu mai puțin de 1 leu și nu mai mult de 2,5 lei moldoveneşti – în cazul plăților în numerar și celor realizate prin internet banking;

b) 1,5% din suma tranzacţiei – în cazul plăţilor cu cardurile de plată emise în Republica Moldova sau 2,2 % – în cazul plăţilor cu cardurile de plată emise în afara Republicii Moldova. Aceste comisioane se aplică în cazul plăţilor cu cardurile de plată până la stabilirea noii cote procentuale conform legislației în domeniu.

2) comisioane stabilite pe bază de acord (contract) în cazul plăților efectuate de o persoană fizică în favoarea altor beneficiari decât bugetul public național.

3) cheltuieli operaţionale, de administrare, mentenanță și suport tehnic al Serviciului Guvernamental de Plăţi Electronice (MPay).”;

1. punctul 15 va avea următorul cuprins:

„15. Modalitatea de acoperire a cheltuielilor aferente Serviciului MPay este următoarea:

1) în cazul plăţilor efectuate de o persoană fizică, destinate bugetelor componente ale bugetului public național, comisioanele menţionate la pct.14 subpct.1) din prezenta hotărîre sînt achitate în conformitate cu prevederile legii bugetului de stat pe anul respectiv;

2) în cazul plăţilor efectuate de o persoană fizică, în favoarea altor beneficiari decât bugetul public național, comisioanele și cheltuielile menţionate la pct.14 subpct.2) și 3) din prezenta hotărîre sînt achitate conform termenilor și condițiilor stabilite pe bază de acord (contract);

3) în cazul plăţilor efectuate de o persoană juridică, comisioanele aferente plăţilor sînt achitate de plătitor (persoana juridică) conform tarifelor stabilite de prestatorul de servicii de plată. Prestatorul de servicii de plată va informa în prealabil plătitorul despre cuantumul comisioanelor şi va percepe aceste comisioane direct de la plătitor, fără a le include în fluxurile financiare de debitări ale serviciului MPay”.

4) în cazul plăţilor efectuate de o persoană juridică, cheltuielile menţionate la pct.14 subpct.3) din prezenta hotărîre sunt acoperite de plătitor.”;

1. la punctul 18, subpunctul 2) va avea următorul cuprins:

„2) va asigura anual planificarea şi alocarea Agenției de Guvernare Electronică din Moldova a resurselor financiare necesare deservirii operaționale a plăţilor, asigurării bunei funcţionări şi dezvoltării continue a Serviciului MPay;”;

1. punctul 19 se completează cu subpunctul 6) cu următorul cuprins:

„6) va asigura administrarea, mentenanța și suportul tehnic al Serviciului MPay.”.

1. La punctul 4 din **Hotărîrea Guvernului nr.886 din 8 noiembrie 2013** „Pentru aprobarea Normelor metodologice de aplicare a Legii nr. 305 din 26 decembrie 2012 privind reutilizarea informaţiilor din sectorul public” (Monitorul Oficial al Republicii Moldova, 2013, nr.258-261, art.991), textul „Centrul de Guvernare Electronică” se substituie cu textul „Agenția de Guvernare Electronică”.
2. **Hotărîrea Guvernului nr. 1090 din 31 decembrie 2013** „Privind serviciul electronic guvernamental de autentificare şi control al accesului (MPass)” (Monitorul Oficial al Republicii Moldova, 2014, nr. 4-8, art. 2), cu modificările și completările ulterioare, se modifică după cum urmează:

în tot textul hotărîrii și în Regulament, textul „Centrul de Guvernare Electronică (E-Government)”, la orice formă gramaticală, și textul „Instituţia publică „Centrul de Guvernare Electronică (E-Government)” se substituie cu textul „Agenția de Guvernare Electronică”, la forma gramaticală corespunzătoare, iar textul „Întreprinderea de Stat „Centrul de telecomunicaţii speciale”” se substituie cu textul „Serviciul Tehnologii Informaționale și Securitate Cibernetică”.

1. **Hotărîrea Guvernului nr. 404 din 2 iunie 2014** „Cu privire la pilotarea platformei de interoperabilitate” (Monitorul Oficial al Republicii Moldova, 2014, nr. 147-151, art. 444), cu modificările și completările ulterioare, se modifică după cum urmează:
2. în tot textul hotărîrii, textul „Centrul de Guvernare Electronică (E-Government)”, la orice formă gramaticală, se substituie cu textul „Agenția de Guvernare Electronică”, la forma gramaticală corespunzătoare, iar textul „Întreprinderea de Stat „Centrul de telecomunicaţii speciale”” se substituie cu textul „Serviciul Tehnologii Informaționale și Securitate Cibernetică”.
3. la punctul 8, alineatul unu, textul „ , în comun cu Ministerul Tehnologiei Informaţiei şi Comunicaţiilor, Centrul Naţional pentru Protecţia Datelor cu Caracter Personal, instituţiile incluse în etapa de pilotare a platformei de interoperabilitate vor constitui un grup de lucru care” se exclud.
4. **Hotărîrea Guvernului nr. 405 din 2 iunie 2014** „Privind serviciul electronic guvernamental integrat de semnătură electronică (MSign)” (Monitorul Oficial al Republicii Moldova, 2014, nr. 147-151, art. 445), cu modificările și completările ulterioare, se modifică după cum urmează:

în tot textul hotărîrii și în Regulament, textul „Centrul de Guvernare Electronică (E-Government)” se substituie cu textul „Agenția de Guvernare Electronică” și textul „Întreprinderea de Stat „Centrul de telecomunicaţii speciale”” se substituie cu textul „Serviciul Tehnologii Informaționale și Securitate Cibernetică”.

1. La punctul 18 din Metodologia publicării datelor guvernamentale deschise, aprobată prin **Hotărîrea Guvernului nr.701 din 25 august 2014** „Cu privire la aprobarea Metodologiei publicării datelor guvernamentale deschise” (Monitorul Oficial al Republicii Moldova, 2014, nr.256-260, art.748), textul „Centrului de Guvernare Electronică” se substituie cu textul „Agenției de Guvernare Electronică”.
2. **Hotărîrea Guvernului nr. 708 din 28 august 2014** „Privind serviciul electronic guvernamental de jurnalizare (MLog)” (Monitorul Oficial al Republicii Moldova, 2014, nr. 261-267, nr. 756), cu modificările și completările ulterioare, se modifică după cum urmează:

în tot textul hotărîrii, textul „Centrul de Guvernare Electronică (E-Government)” se substituie cu textul „Agenția de Guvernare Electronică” și textul „Întreprinderea de Stat „Centrul de telecomunicaţii speciale”” se substituie cu textul „Serviciul Tehnologii Informaționale și Securitate Cibernetică”.

1. **Hotărîrea Guvernului nr. 717 din 29 august 2014** „Privind platforma guvernamentală de registre şi acte permisive (PGRAP)” (Monitorul Oficial al Republicii Moldova, 2014, nr. 261-267, art. 765), cu modificările și completările ulterioare, se modifică după cum urmează:

în tot textul hotărîrii și în Regulament, textul „Centrul de Guvernare Electronică (E-Government)” se substituie cu textul „Agenția de Guvernare Electronică”.

1. La punctele 14 și 31 subpunctul 14) din Regulamentul privind organizarea şi funcţionarea Sistemului automatizat de supraveghere a circulaţiei rutiere „Controlul traficului”, aprobat prin **Hotărîrea Guvernului nr.965 din 17 noiembrie 2014** (Monitorul Oficial al Republicii Moldova, 2014, nr.352-357, art.1043), textul „Întreprinderea de Stat „Centrul de telecomunicații speciale””, la orice formă gramaticală, se substituie cu textul „Serviciul Tehnologii Informaționale și Securitate Cibernetică”, la forma gramaticală corespunzătoare.
2. **Hotărîrea Guvernului nr.128 din 20 februarie 2014** „Privind platforma tehnologică guvernamentală comună (MCloud)” (Monitorul Oficial al Republicii Moldova, 2014, nr.47-48, art.145) se modifică și se completează după cum urmează:
	* 1. punctele 3 - 5 vor avea următorul cuprins:

„3. Se desemnează:

1) Serviciul Tehnologii Informaționale și Securitate Cibernetică – în calitate de posesor al platformei tehnologice guvernamentale comune (MCloud).”

2) Agenția de Guvernare Electronică– în calitate de dezvoltator al platformei tehnologice guvernamentale comune (MCloud).

4. Ministere, alte autorități administrative centrale subordonate Guvernului, Cancelaria de Stat și structurile organizaționale din sfera lor de competență (autoritățile administrative din subordine, serviciile publice desconcentrate și cele aflate în subordine, precum şi instituțiile publice și întreprinderile de stat în care ministerul, Cancelaria de Stat sau altă autoritate administrativă centrală are calitatea de fondator), autorităţile/instituţiile publice şi organizaţiile de stat autonome, subordonate sau înfiinţate de Guvern:

1. vor găzdui sistemele informaţionale existente și cele noi pe platforma tehnologică guvernamentală comună (MCloud) cu excepția cazurilor expres prevăzute în actele normative;
2. vor încheia acorduri sau contracte, după caz, cu Serviciul Tehnologii Informaționale și Securitate Cibernetică privind prestarea serviciilor platformei tehnologice guvernamentale comune (MCloud), în baza modelelor aprobate de Cancelaria de Stat;
3. vor reutiliza platforma tehnologică guvernamentală comună (MCloud) și nu vor admite crearea de noi infrastructuri proprii centralizate de servere şi echipamente de stocare (hardware), inclusiv procurarea licenţelor pentru componentele (software) infrastructurilor nou create.

5. Migrarea sistemelor informaționale existente și a celor noi pe platforma tehnologică guvernamentală comună (MCloud) se va realiza în baza acordurilor dintre Serviciul Tehnologii Informaționale și Securitate Cibernetică şi posesorul sistemului respectiv.”;

* + 1. la punctul 6, textul „Centrul de Guvernare Electronică (E-Government)” se substituie cu textul „Serviciul Tehnologii Informaționale și Securitate Cibernetică”;
		2. punctul 7 va avea următorul cuprins:

„7. Agenția de Guvernare Electronică din Moldova va elabora catalogul de servicii aferente platformei tehnologice guvernamentale comune (MCloud).”;

* + 1. punctul 8 se abrogă;
		2. la punctul 9:
1. textul „ , cu suportul Centrului de Guvernare Electronică (E-Government)” se exclude;
2. la subpunctul 2), textul „Centrul de Guvernare Electronică (E-Government)” se substituie cu textul „Serviciul Tehnologii Informaționale și Securitate Cibernetică”;
3. subpunctele 3) și 4) se abrogă;
	* 1. Regulamentul va avea următorul cuprins:

„Aprobat
la Hotărîrea Guvernului nr. 128
din 20 februarie 2014

**REGULAMENT**

**privind utilizarea, administrarea și dezvoltarea platformei**

**tehnologice guvernamentale comune (MCloud)**

**I. Dispoziții generale**

1. Regulamentul privind utilizarea, administrarea și dezvoltarea platformei tehnologice guvernamentale comune MCloud (în continuare – *Regulament*) stabilește modul de utilizare, administrare și dezvoltare a platformei tehnologice guvernamentale comune MCloud (în continuare – *platforma MCloud*) și a serviciilor aferente acesteia, precum şi determină funcţiile participanţilor la aceste procese.
2. Obiectivele platformei MCloud sînt:
	1. optimizarea procesului de dezvoltare, mentenanţă şi administrare a infrastructurii TI în sectorul public;
	2. partajarea sistemelor şi resurselor TI şi maximizarea utilizării lor la un cost mai redus;
	3. economisirea bugetului TI în sectorul public prin reducerea costului plătit pentru achiziționarea echipamentului hardware şi a licenţelor software;
	4. consolidarea şi optimizarea centrelor de date în sectorul public.
3. În sensul prezentului Regulament noţiunile utilizate semnifică:

*platforma MCloud* – infrastructura informaţională guvernamentală comună care funcţionează în baza tehnologiei de „cloud computing” găzduită în infrastructura consolidată de centre de date;

*tehnologia „cloud computing” („nor informaţional”)*– model de furnizare a serviciilor TI, care permite accesul, la cerere, pe bază de reţea, la totalitatea configurabilă a resurselor de calcul virtualizabile (de exemplu, reţele, servere, echipamente de stocare, aplicaţii şi servicii), ce pot fi puse rapid la dispoziţie cu un efort minim de administrare sau interacţiune cu furnizorul acestor servicii;

*participanţi la platforma MCloud* – dezvoltator al serviciilor platformei MCloud, posesor al platformei MCloud, beneficiari ai platformei MCloud și alţi participanţi la administrarea platformei MCloud;

*dezvoltator al serviciilor platformei MCloud (în continuare – dezvoltator)* – Agenția de Guvernare Electronică din Moldova, care este împuternicită să dezvolte strategic platforma MCloud;

*posesor al platformei MCloud (în continuare – posesor)* – Serviciul Tehnologii Informaționale și Securitate Cibernetică, care funcţionează în conformitate cu legislaţia Republicii Moldova şi care administrează, gestionează și extinde platforma MCloud, în condiţiile prezentului Regulament;

*beneficiari ai platformei MCloud (în continuare – beneficiari)* – ministerele, alte autorități administrative centrale subordonate Guvernului, Cancelaria de Stat și structurile organizaționale din sfera lor de competență (autoritățile administrative din subordine, serviciile publice desconcentrate și cele aflate în subordine, precum şi instituțiile publice și întreprinderile de stat în care ministerul, Cancelaria de Stat sau altă autoritate administrativă centrală are calitatea de fondator), autorităţile/instituţiile publice şi organizaţiile de stat autonome, subordonate sau înfiinţate de Guvernalte, alte autorități publice, precum şi persoanele juridice de drept privat care folosesc platforma MCloud pentru a livra servicii utilizatorilor finali (persoane fizice sau juridice);

*tipuri de servicii bazate pe tehnologia „cloud computing”* – infrastructura ca serviciu, platforma ca serviciu, software ca serviciu;

*infrastructura ca serviciu (în continuare – IaaS)* – model de furnizare a serviciilor şi resurselor TI în care posesorul asigură doar disponibilitatea resurselor TI solicitate de beneficiar, celelalte activităţi aferente rulării şi administrării sistemelor informaţionale revenind beneficiarului;

*platforma ca serviciu (în continuare – PaaS)* – model de furnizare a serviciilor şi resurselor TI în care beneficiarului i se oferă componente software pe care le poate utiliza pentru implementarea serviciilor TI proprii. În acest model furnizorul serviciului de tip PaaS asigură componentele necesare funcţionării şi administrării soluției TI utilizate de beneficiar, responsabilităţile de administrare a serviciului revenind beneficiarului;

*software ca serviciu (în continuare – SaaS)* – model de furnizare a serviciilor şi resurselor TI în care beneficiarului i se oferă soluţii TI complete. În acest model furnizorul serviciului de tip SaaS asigură componentele necesare funcţionării şi administrării soluţiei TI, inclusiv a datelor, unele responsabilităţi de administrare a serviciului revenind beneficiarului;

*resurse TI* – mijloace de procesare, stocare a informaţiei, precum şi transport de date pentru administrarea sistemelor informaționale;

*servicii TI*– activitate de furnizare a produselor informaţionale şi a resurselor TI, conform nivelului agreat de servicii;

*produs informaţional*– rezultat al procesului de prelucrare a informaţiei cu ajutorul sistemelor informaţionale automatizate, destinat satisfacerii necesităţilor utilizatorului;

*nivel agreat de servicii* – set de parametri şi indicatori de performanţă în baza cărora este măsurată calitatea prestării serviciilor din platforma MCloud;

*furnizor* – furnizor al serviciilor de tip IaaS, PaaS sau SaaS;

*furnizor al serviciului de tip IaaS*– Serviciul Tehnologii Informaționale și Securitate Cibernetică, care este împuternicit să implementeze și să presteze servicii de tip IaaS din platforma MCloud;

*furnizor al serviciului de tip PaaS*–instituție publică sau persoană juridică de drept privat, care este abilitată să implementeze și să presteze servicii de tip PaaS din platforma MCloud;

*furnizor al serviciului de tip SaaS*–instituția publică sau persoană juridică de drept privat, care este abilitată să implementeze și să presteze servicii de tip SaaS din platforma MCloud.

**II. Funcțiile și drepturile participanţilor la platforma MCloud**

**Secţiunea 1**

**Funcțiile și drepturile generale ale participanţilor**

**la platforma MCloud**

1. Dezvoltatorul are următoarele funcții și drepturi:
	1. gestionarea dezvoltării platformei MCloud și serviciilor de tip PaaS și SaaS, în limitele competenței sale;
	2. stabilirea anual a priorităţilor de dezvoltare a platformei MCloud și a serviciilor aferente acesteia;
	3. administrarea catalogului de servicii aferente platformei MCloud și asigurarea accesului public la acesta;
	4. în comun cu posesorul:
		1. asigurarea implementării componentelor noi ale platformei MCloud, precum şi extinderii capacității acesteia;
		2. definirea politicilor de calitate și securitate a platformei MCloud și serviciilor aferente acesteia;
		3. definirea parametrilor şi indicatorilor de performanţă ai serviciilor platformei MCloud;
		4. elaborarea și implementarea mecanismelor de măsurare a calităţii și securității serviciilor prestate;
		5. monitorizarea respectării indicatorilor de performanţă ai serviciilor platformei MCloud şi întreprinderea măsurilor de îmbunătăţire a acestora;
	5. încheierea contractelor pentru dezvoltarea platformei MCloud;
	6. încheierea contractelor de administrare a serviilor de tip PaaS și SaaS;
	7. organizarea și participarea la activităţi de schimb de experienţă privind tehnologiile de „cloud computing”;
	8. solicitarea de la posesor a informaţiilor necesare despre utilizarea platformei MCloud, serviciile prestate, indicatorii ce ţin de utilizarea platformei MCloud în contextul dezvoltării serviciilor;
	9. solicitarea asistenţei posesorului pentru dezvoltarea noilor servicii în cadrul platformei MCloud.
2. Posesorul are următoarele funcţii și drepturi:
	1. administrarea, gestionarea și extinderea platformei MCloud;
	2. implementarea celor mai bune practici şi standarde naţionale şi internaţionale în vederea utilizării şi administrării eficiente a platformei MCloud;
	3. luarea măsurilor necesare pentru prevenirea şi remedierea operativă a defecţiunilor apărute în infrastructura aferentă prestării serviciilor, precum şi pentru înlăturarea consecinţelor şi pagubelor rezultate;
	4. monitorizarea utilizării resurselor din platforma MCloud, evaluarea capacității platformei MCloud şi asigurarea necesităţilor de resurse pentru funcţionarea eficientă a platformei MCloud;
	5. încheierea cu beneficiarii a acordurilor sau contractelor, după caz, privind prestarea serviciilor platformei MCloud;
	6. acordarea beneficiarilor asistenţei necesare, inclusiv soluţionează reclamaţiile şi sesizările acestora;
	7. oferirea beneficiarilor suportului metodologic în procesul de migrare a sistemelor informaţionale şi/sau a datelor;
	8. asigurarea informării beneficiarilor privind serviciile prestate, inclusiv disponibilitatea acestora conform acordurilor sau contractelor încheiate;
	9. definirea și implementarea mecanismelor de decomisionare și realocare a resurselor din platforma MCloud alocate și rezervate pentru un beneficiar însă utilizate ineficient de acesta;
	10. efectuarea evaluării sistemelor informaţionale şi/sau a datelor beneficiarilor înainte de migrarea acestora, cu solicitarea, în caz de necesitate, a informaţiilor suplimentare justificatoare pentru serviciile solicitate;
	11. facturarea beneficiarilor (persoane juridice de drept privat) pentru serviciile prestate in conformitate cu contractele semnate in acest sens;
	12. elaborarea propunerilor privind bugetarea cheltuielilor pentru administrarea, mentenanţa şi extinderea platformei MCloud;
	13. achiziționarea, în condiţiile legislaţiei în vigoare, resurselor pentru modernizarea şi extinderea platformei MCloud;
	14. încheierea contractelor cu alţi participanţi la administrarea platformei MCloud;
	15. propunerea modificărilor în procedurile de monitorizare, măsurare şi calculare a costurilor pentru serviciile prestate;
	16. implementarea mecanismelor de măsurare a volumului, calităţii și securității serviciilor prestate;
	17. acordarea dezvoltatorului asistenței tehnice la dezvoltarea, implementarea și menținerea serviciilor de tip PaaS și SaaS erente platformei MCloud;
	18. înregistrarea şi soluţionarea, în limitele competenţei, tuturor reclamaţiilor şi sesizărilor primite de la dezvoltator;
	19. coordonarea cu dezvoltatorul a optimizării parametrilor de calitate și securitate ai platformei MCloud şi ai serviciilor din aceasta, precum şi pentru soluţionarea eficientă a eventualelor incidente;
	20. contribuirea la elaborarea şi actualizarea de către dezvoltator a сatalogului de servicii aferente platformei MCloud;
	21. adaptarea politicilor şi procedurilor interne în vederea alinierii calităţii şi securităţii platformei MCloud la cerinţele definite de dezvoltator;
	22. asigurarea implementării, certificării și menținerii componentei aferente infrastructurii platformei MCloud, necesare găzduirii sistemelor informaționale atribuite la secret de stat;
	23. prestarea gratuită dezvoltatorului a serviciilor de tip IaaS pentru găzduirea serviciilor guvernamentale de platformă din posesia acestuia;
	24. în comun cu dezvoltatorul:
		1. elaborarea, aprobarea, revizuirea și implementarea procedurilor necesare utilizării şi administrării platformei MCloud, evaluării eficienţei utilizării şi administrării platformei MCloud, gestionării riscurilor și asigurării securităţii platformei MCloud;
		2. elaborarea și prezentarea spre aprobare, în modul stabilit, a metodologiei de calculare a tarifelor la serviciile prestate din platforma MCloud;
		3. organizarea consultărilor şi cursurilor de instruire pentru persoanele din sectorul public responsabile de selectarea, organizarea şi utilizarea corectă a serviciilor platformei MCloud.
3. Beneficiarii au următoarele funcţii și drepturi:
	1. încheierea cu posesorul a acordurilor sau contractelor, după caz, privind privind prestarea serviciilor platformei MCloud;
	2. elaborarea şi coordonarea cu posesorul a planului intern de migrare a sistemelor informaţionale proprii şi/sau a datelor în platforma MCloud;
	3. evaluearea, cu suportul posesorului, a necesităţilor proprii de resurse şi servicii pentru a fi prestate din platforma MCloud;
	4. solicitaarea sau eliberarea resurselor din platforma MCloud în conformitate cu necesităţile proprii și în aliniere cu strategia sectorială de dezvoltare informațională;
	5. migrarea sistemelor informaţionale şi/sau datelor pe platforma MCloud în conformitate cu planul de migrare;
	6. utilizarea serviciilor platformei MCloud în conformitate cu legislaţia în vigoare, inclusiv în domeniul securității informaţiei şi protecţiei datelor cu caracter personal;
	7. propunerea măsurilor adiţionale de asigurare a securităţii resurselor informaţionale găzduite în platforma MCloud, ţinînd cont de specificul acestora;
	8. asigurarea arhivării, transferării şi/sau ştergerii conţinutului digital din platforma MCloud după expirarea termenului acordului sau contractului, după caz, cu posesorul;
	9. anunțarea imediată a posesorului despre abaterile constatate de la nivelul agreat de servicii sau despre orice alt eveniment depistat care poate compromite buna funcționare a serviciilor;
	10. întreprinderea măsurilor necesare de pregătire a infrastructurii proprii pentru utilizarea eficientă a serviciilor solicitate din platforma MCloud;
	11. numirea persoanei responsabile pentru selectarea, organizarea şi utilizarea corectă a serviciilor platformei MCloud;
	12. solicitarea asistenţei posesorului în organizarea utilizării eficiente a serviciilor platformei MCloud sau a prestării serviciilor de care sînt responsabili către utilizatorii finali din platforma MCloud.

**Secţiunea a 2-a**

**Funcții specifice ale furnizorului și ale beneficiarului**

**serviciului de tip IaaS**

1. Furnizorul serviciului de tip IaaS are următoarele funcții:
	1. asigurarea prestării serviciilor la nivelul parametrilor de calitate și securitate specificate în acodurile încheiate cu beneficiarii serviciilor de tip IaaS;
	2. asigurarea mecanismelor de solicitare, alocare şi disponibilizare a resurselor din platforma MCloud;
	3. asigurarea unui set de şabloane pentru resursele TI pe baza cărora vor fi create, livrate și monitorizate resursele virtuale solicitate;
	4. asigurarea disponibilității şi securității resurselor solicitate în limitele nivelului agreat de servicii;
	5. asigurarea accesului la resursele alocate;
	6. asigurarea, în caz de necesitate, a suportului tehnic beneficiarului în vederea utilizării mecanismelor de solicitare, alocare, realocare şi disponibilizare a resurselor din platforma MCloud;
	7. aplicarea mecanismelor de decomisionare a resurselor din platforma MCloud, alocate beneficiarului cu titlu gratuit, în cazul sub-utilizării acestora pe parcursul unei perioade minime de trei luni, cu o avizare prealabilă a beneficiarului.
2. Beneficiarul serviciului de tip IaaS are următoarele funcții:
	1. gestionarea accesului la resursele alocate din platforma MCloud în vederea administrării acestora;
	2. dezvoltarea, instalarea şi gestionarea componentelor software necesare bunei funcţionări a sistemelor informaţionale proprii găzduite pe platforma MCloud;
	3. asigurarea integrării, la necesitate, a sistemelor informaţionale proprii găzduite pe platforma MCloud cu alte sisteme informaţionale;
	4. asigurarea licenţierii pentru sistemele de operare, precum şi pentru alte componente necesare bunei funcţionări a sistemelor informaţionale proprii găzduite pe platforma MCloud, cu excepţia cazurilor în care furnizorul serviciului de tip IaaS poate oferi licenţele necesare;
	5. administrarea sistemelor informaţionale proprii găzduite pe platforma MCloud, inclusiv acordarea drepturilor de acces la diferite componente ale sistemelor informaţionale;
	6. asigurarea performanţei, securității şi disponibilității, la nivel de sistem de operare şi aplicaţii, a sistemelor informaţionale proprii găzduite pe platforma MCloud;
	7. asigurarea protejării datelor procesate în cadrul sistemelor informaţionale proprii găzduite, precum şi crearea şi stocarea copiilor de rezervă;
	8. asigurarea, în conformitate cu legislaţia, a documentării tehnice a sistemelor informaţionale proprii găzduite pe platforma MCloud;
	9. asigurarea instruirii şi suportului utilizatorilor sistemelor informaţionale proprii găzduite pe platforma MCloud.

**Secţiunea a 3-a**

**Funcțiile specifice ale furnizorului şi ale beneficiarului**

**serviciului de tip PaaS**

1. Furnizorul serviciului de tip PaaS are următoarele funcții:
	1. asigurarea mecanismelor de solicitare, alocare şi disponibilizare a componentelor software de platformă utilizate de beneficiar în sistemele informaţionale găzduite pe platforma MCloud;
	2. asigurarea performanţei, disponibilității şi securității componentelor software de platformă solicitate, în limitele nivelului agreat de servicii;
	3. asigurarea accesului la componentele software de platformă solicitate;
	4. asigurarea, în caz de necesitate, a suportului tehnic al beneficiarilor în vederea utilizării şi integrării componentelor software de platformă în sistemele informaţionale găzduite în platforma MCloud;
	5. dezvoltarea, instalarea şi gestionarea componentelor software de platformă;
	6. asigurarea licențierii pentru sistemele de operare, precum şi pentru alte componente necesare bunei funcţionări a componentelor software de platformă;
	7. administrarea componentelor software de platformă;
	8. asigurarea protejării datelor procesate în cadrul componentelor software de platformă, precum şi crearea şi stocarea copiilor de rezervă;
	9. asigurarea documentării tehnice a componentelor software de platformă;
	10. asigurarea instruirii şi suportului utilizatorilor în vederea utilizării componentelor software de platformă găzduite pe platforma MCloud;
	11. facturarea beneficiarului serviciului de tip PaaS pentru serviciile prestate, după caz;
2. Beneficiarul serviciului de tip PaaS are următoarele funcții:
	1. asigurarea integrării componentelor software de platformă în sistemele informaţionale proprii;
	2. asigurarea licenţierii pentru sistemele de operare, precum şi pentru alte componente necesare bunei funcţionări a sistemelor informaţionale proprii găzduite pe platforma MCloud, cu excepţia cazurilor în care furnizorul serviciului PaaS poate oferi licenţele necesare;
	3. administrarea sistemelor informaţionale proprii găzduite pe platforma MCloud, inclusiv acordarea drepturilor de acces la diferite componente ale sistemelor informaţionale;
	4. asigurarea performanţei, securității şi disponibilității, la nivel de sistem de operare şi aplicaţii, a sistemelor informaţionale proprii găzduite pe platforma MCloud;
	5. gestionarea accesului la resursele alocate din platforma MCloud în vederea administrării acestora;
	6. asigurarea protejării datelor procesate în cadrul sistemelor informaţionale proprii găzduite pe platforma MCloud;
	7. asigurarea documentării tehnice a sistemelor informaţionale proprii găzduite pe platforma MCloud;
	8. utilizarea serviciilor componentelor software de platformă în strictă corespundere cu acordurile încheiate cu furnizorul serviciului de tip PaaS;
	9. asigurarea instruirii şi suportului utilizatorilor sistemelor informaţionale găzduite pe platforma MCloud.

**Secţiunea a 4-a**

**Funcțiile specifice ale furnizorului şi ale beneficiarului**

**Serviciului de tip SaaS**

1. Furnizorul serviciului de tip SaaS are următoarele funcții:
	1. asigurarea mecanismelor de solicitare, alocare şi disponibilizare a serviciilor TI din platforma MCloud;
	2. asigurarea disponibilității şi securității serviciilor TI solicitate, în limitele nivelului agreat de servicii;
	3. asigurarea accesului la serviciile TI alocate;
	4. asigurarea, la necesitate, a suportului tehnic al beneficiarilor în vederea utilizării mecanismelor de solicitare, alocare, utilizare şi disponibilizare a serviciilor TI;
	5. dezvoltarea, instalarea şi gestionarea componentelor software necesare bunei funcţionări a serviciilor TI din platforma MCloud;
	6. asigurarea integrării, la necesitate, a serviciilor TI din platforma MCloud cu sistemele informaţionale relevante;
	7. asigurarea licențierii pentru sistemele de operare, precum şi pentru alte componente necesare bunei funcţionări a serviciilor TI din platforma MCloud;
	8. asigurarea administrării centralizate a serviciilor TI din platforma MCloud;
	9. acordarea beneficiarilor drepturilor de administrare pentru serviciile TI solicitate;
	10. asigurarea performanţei, securității şi disponibilității serviciilor TI din platforma MCloud în conformitate cu nivelul agreat de servicii;
	11. asigurarea protejării datelor procesate în cadrul serviciilor, precum şi crearea şi stocarea copiilor de rezervă;
	12. asigurarea documentării serviciilor din platforma MCloud;
	13. asigurarea suportului beneficiarilor în cadrul prestării serviciilor din platforma MCloud;
	14. facturarea beneficiarului serviciului SaaS pentru serviciile prestate, după caz.
2. Beneficiarul serviciului de tip SaaS are următoarele funcții:
	1. utilizarea serviciilor solicitate în corespundere cu acordurile sau, după caz, contractele încheiate cu furnizorul serviciului de tip SaaS;
	2. administrarea serviciilor solicitate, în limitele responsabilităţilor specificate în acordurile încheiate;
	3. gestionarea accesului la serviciile solicitate, în vederea administrării acestora, în limitele responsabilităţilor specificate în acordurile încheiate;
	4. asigurarea administrării datelor generate în cadrul utilizării serviciilor;
	5. asigurarea instruirii şi suportului utilizatorilor finali, după caz.

**III. Solicitarea, furnizarea, utilizarea, accesarea**

**și suspendarea serviciilor platformei MCloud**

**Secțiunea 1**

**Solicitarea serviciilor platformei MCloud**

1. Lista completă a serviciilor platformei MCloud este inclusă în catalogul de servicii aferente platformei MCloud.
2. Catalogul de servicii aferente platformei MCloud cuprinde denumirea serviciilor, descrierea acestora, modul de solicitare și contractare, condițiile ce trebuie să fie întrunite de beneficiari pentru solicitarea serviciilor, precum și alte informații pentru utilizarea acestora.
3. Solicitarea serviciilor de către beneficiari se efectuează în baza cererii adresate posesorului.
4. Ca rezultat al acceptării cererii și încheierii acordului sau contractului, după caz, privind prestarea serviciilor platformei MCloud, posesorul pune la dispoziția beneficiarului adresa de acces a serviciului, precum și credenţialele de autorizare și autentificare.
5. Beneficiarul poate solicita rezilierea acordului sau contractului, după caz, privind prestarea serviciilor platformei MCloud, în modul și condițiile stabilite în acordul sau contractul respectiv.

**Secțiunea a 2-a**

**Furnizarea și utilizarea serviciilor platformei MCloud**

1. Furnizarea și utilizarea serviciilor platformei MCloud se efectuează exclusiv în baza acordului sau contractului, după caz, privind prestarea serviciilor platformei MCloud încheiat între posesor și beneficiar și numai în scopuri ce rezultă din necesitățile de activitate ale beneficiarului.
2. Acordul sau contractul privind prestarea serviciilor platformei MCloud conține informația privind nivelul agreat de servicii, inclusiv indicatorii de performanță ai acestora, nivelul de suport asigurat, precum și modul de interacțiune între părțile implicate în contextul furnizării și utilizării serviciilor.
3. Serviciile platformei MCloud nu vor fi utilizate:
	1. în scopuri ce contravin legislației în vigoare;
	2. în scopuri ce pot periclita imaginea participanților la platforma MCloud;
	3. pentru crearea, stocarea sau transmiterea informației ofensatoare, defăimătoare sau discriminatorii, cum ar fi, dar fără a se limita la: informația cu privire la rasă, naționalitate, sex, religie, dizabilități, orientare sexuală, convingeri religioase, opțiuni politice, precum și a materialelor pornografice și cu conținut erotic;
	4. în alte scopuri decît cele pentru care au fost solicitate de la posesor;
	5. prin modalități care implică riscuri de securitate a informației, atât pentru beneficiar, cît și pentru furnizor.

**Secțiunea a 3-a**

**Accesarea serviciilor platformei MCloud**

1. Serviciile platformei MCloud sînt oferite prin intermediul sistemului de telecomunicații al autorităților administrației publice, precum și a rețelelor publice de comunicații, exclusiv prin canale securizate de acces și transport date.
2. Beneficiarul este responsabil de conectarea sa la rețelele menționate în punctul 22 al prezentului Regulament.

**Secțiunea a 4-a**

**Suspendarea serviciilor platformei MCloud**

1. Furnizarea serviciilor oferite de platforma MCloud poate fi suspendată temporar la inițiativa beneficiarului, printr-o cerere adresată furnizorului.
2. Serviciile pot fi suspendate la inițiativa furnizorului cu consimțământul prealabil al beneficiarului în cazul în care este compromisă buna funcționare a serviciilor și a sistemelor informaționale ale beneficiarului.
3. Serviciile pot fi suspendate de către furnizor fără consimțămîntul beneficiarului, cu notificarea ulterioară a acestuia:
4. în situații de forță majoră, adică atunci cînd s-a produs un eveniment extern, imprevizibil, absolut invincibil și inevitabil sau care nu poate fi prevăzut și nici împiedicat de către furnizor în mod obiectiv;
5. în cazul declarării stării de urgență, stării de asediu sau stării de război, potrivit legii;
6. în cazul încălcării prezentului Regulament și/sau a prevederilor acordului sau, după caz, a contractului încheiat cu posesorul.

În aceste cazuri serviciile se suspendă doar pentru a remedia situația creată și a repune în funcțiune platforma MCloud. Furnizorul este obligat să reia serviciile imediat ce cauza suspendării a dispărut.

1. Suspendarea serviciilor se va efectua cu un impact minim asupra calității serviciilor prestate beneficiarilor.

**IV. Securitatea informației și protecția datelor cu caracter personal**

**în cadrul furnizării și utilizării serviciilor platformei MCloud**

1. Funcțiile specificate în capitolul II vor fi exercitate de participanții la platforma MCloud în strictă conformitate cu legislația în vigoare privind asigurarea securității informației și protecția datelor cu caracter personal.
2. Serviciile furnizate din platforma MCloud trebuie să fie conforme cerințelor minime de securitate pentru platforma MCloud.
3. Informaţiile atribuite la secret de stat pot fi găzduite doar pe componentele ce intrunesc condițiile de certificare stabilite prin actele normative în vigoare cu privire la secretul de stat și care dețin aviz pozitiv din partea organului competent.
4. Prelucrarea de date în cadrul furnizării serviciilor din platforma MCloud trebuie să garanteze respectarea următoarelor principii privind protecția datelor cu caracter personal:
	1. specificarea și limitarea scopului;
	2. adoptarea de măsuri tehnice și organizaționale în scopul asigurării unui nivel adecvat de protecție a datelor cu caracter personal.
5. Respectarea fiecăruia dintre aceste principii trebuie detaliată și reglementată în acordul sau, după caz, contractul dintre furnizor și beneficiar. De asemenea, furnizorul trebuie să-și structureze activitatea și serviciul oferit astfel încît să poată asigura respectarea acestor principii.

**V. Monitorizarea și controlul**

1. Pentru asigurarea funcționării eficiente a platformei MCloud, acordul/sau, după caz, contractul dintre furnizor și beneficiar privind prestarea serviciilor platformei MCloud vor conține prevederi referitoare la:
	1. monitorizarea constantă a utilizării și administrării platformei MCloud;
	2. controlul permanent asupra executării de către participanții la platforma MCloud a funcțiilor prevăzute în prezentul Regulament, precum și a celor specificate în acordurile sau contractele încheiate;
	3. gestionarea riscurilor aferente utilizării și administrării platformei MCloud și migrării sistemelor informaționale pe platformă, identificate prin implementarea activităților de prevenire, gestionare, combatere etc.;
2. evaluarea ad-interim a performanței activității participanților implicați în asigurarea calității necesare a utilizării și administrării platformei MCloud și prestării serviciilor aferente acesteia.”.
3. **Hotărîrea Guvernului nr.962 din 8 august 2016** „Cu privire la aprobarea Regulamentului de organizare şi funcţionare, a structurii şi efectivului-limită ale Ministerului Tehnologiei Informaţiei şi Comunicațiilor” (Monitorul Oficial al Republicii Moldova, 2016, nr. 265-276, art. 1046), cu modificările și completările ulterioare, se modifică după cum urmează:
4. în anexa nr.3, la poziția „Instituţia publică „Serviciul Naţional de Management al Frecvenţilor Radio şi Securităţii Cibernetice” cuvintele „şi Securităţii Cibernetice” se exclud;
5. în anexa nr.4, poziția „Întreprinderea de Stat „MoldData”” se abrogă.
6. În Planul de acțiuni privind reforma de modernizare a serviciilor publice pentru anii 2017-2021, aprobat prin **Hotărîrea Guvernului nr.966 din 9 august 2016** (Monitorul Oficial al Republicii Moldova, 2016, nr.265-276, art.1049), textul „Centrul de Guvernare Electronică” se substituie cu textul „Agenția de Guvernare Electronică”, textul „Ministerul Tehnologiei Informației și Comunicațiilor” se substituie cu textul „Ministerul Economiei și Infrastructurii”, textul „Ministerul Economiei” se substituie cu textul „Ministerul Economiei și Infrastructurii”, textul „Inspectoratul Fiscal Principal de Stat” se substituie cu textul „Serviciul Fiscal de Stat”, textul „Ministerul Justiției (Serviciul Stare Civilă)” se substituie cu textul „Agenția Servicii Publice” și textul „Ministerul Educației” se substituie cu textul „Ministerul Educației, Culturii și Cercetării”.
7. În tot textul **Hotărîrii Guvernului nr.100 din 24 februarie 2017** „Privind reorganizarea Întreprinderii de Stat „Centrul Național pentru Frecvențe Radio” (Monitorul Oficial al Republicii Moldova, 2017, nr.67-71, art.158), în denumirea Instituţiei publice „Serviciul Naţional de Management al Frecvenţelor Radio şi Securităţii Cibernetice”, cuvintele „și Securității Cibernetice” se exclud.
8. În anexa nr.1 la **Hotărîrea Guvernului nr.314 din 22 mai 2017** „Privind constituirea Agenției Servicii Publice” (Monitorul Oficial al Republicii Moldova 2017, nr. 162-170, art.396), punctul 8 se completează cu subpunctul 8) cu următorul cuprins:

„8) exercitarea atribuțiilor de registrator național al domeniului de nivel superior .md;”.